Giuseppe Capogrossi
Store norske leksikon,Kunst og estetikk,Bildende kunst,Kunsthistorie,Abstrakt ekspresjonisme
Giuseppe Capogrossi var en italiensk maler. Han var bosatt i Paris i 1927–1932, og var siden en innflytelsesrik kunstner i Roma.
Hans maleri hadde lenge en klassisk preget monumentalitet. Etter å ha forsøkt å forene det nyere franske maleris frie fargeholdning med den romersk figurale tradisjon, gikk han i 1950 over til en helt abstrakt fremstilling, kjennetegnet av en rytmisk gjentagelse av mørkere billedelementer på lysere bunn. Disse tegnaktige figurene utnyttet han på en suggestiv måte. Les mer i Store norske leksikon abstrakt ekspresjonisme abstrakt kunst kunst i Italia kunst i Frankrike